stanford-oval/wikipedia huggingface dataset:
ธาร ยุทธชัยบดินทร์
เกี่ยวกับงานเขียน

เริ่มหัดเขียนหนังสือและมีผลงานชิ้นแรกเป็นบทกวีชื่อ "แสวงหา" ตีพิมพ์ในนิตยสารสตรีสาร เมื่อปีพ.ศ. 2522 โดยใช้นามปากกา "ฤสินา" และตีพิมพ์เรื่องสั้นในสตรีสารครั้งแรก เรื่อง"ยุทธการในห้องแล็บ" ปีพ.ศ. 2523 ภายหลังได้ตีพิมพ์เรื่องสั้นและบทกวีอย่างต่อเนื่องอีกสิบกว่าเรื่อง (หลายนามปากกา) จากนั้นหยุดเขียนไปนาน หลายปีต่อมาได้หวนกลับมาเขียนเรื่องสั้นอีก โดยมีผลงานลงพิมพ์ในนิตยสารฟ้าเมืองไทย หน้า “เขาเริ่มต้นที่นี่” ใช้นามปากกา "ฤทธิ์ จิตรา" หลายเรื่องด้วยกัน  นอกจากนี้ยังมีผลงานแปลเรื่องสั้นตีพิมพ์ในนิตยสารแพรวอีกหนึ่งเรื่อง (นามปากกา "ปริวรรต")
ปี 2536 - 2537 เขียนสารคดีวิทยุไว้หลายร้อยตอน รวมถึงงานโฆษณาประเภทต่าง ๆ เผยแพร่ทางสถานีวิทยุ ททบ.103.5 MHz. และสถานีโทรทัศน์ ไทยสกายทีวี (Thai Sky Television)
ปี 2539 - 2540 ประจำกองบรรณาธิการนิตยสารฉบับหนึ่ง ได้เขียนสารคดีท่องเที่ยว และบทความประเภทต่าง ๆ ตีพิมพ์ไว้จำนวนหนึ่ง
กลางปี 2547 ลาออกจากราชการเพื่อเขียนหนังสืออย่างเดียว เริ่มจากเขียนบทความสารคดีตีพิมพ์เป็นตอน ๆ ในนิตยสารคู่สร้างคู่สม ก่อนจะฝึกเขียนเรื่องสั้นอีกครั้งโดยใช้นามปากกา “ลิด้า” และได้ตีพิมพ์ในนิตยสารบางกอกเป็นการประเดิมเมื่อปลายปี 2547 จากนั้นมีผลงานเรื่องสั้นและสารคดีเผยแพร่ในนิตยสารต่าง ๆ เช่น เนชั่นสุดสัปดาห์ สยามรัฐสัปดาหวิจารณ์ จุดประกายวรรณกรรม สกุลไทย ดิฉัน กุลสตรี หญิงไทย ขวัญเรือน ขายหัวเราะ วิทยาจารย์ ช่อการะเกด คู่สร้างคู่สมฯลฯ
ปี 2553 พ่อผู้ไม่อยากเดินทางไปรัสเซีย หนังสือรวมเรื่องสั้นคัดสรรตีพิมพ์เผยแพร่ในนามปากกา "ภพ เบญญาภา"
ปี 2554 หนังสือรวมเรื่องสั้น พ่อผู้ไม่อยากเดินทางไปรัสเซีย เข้ารอบสุดท้ายรางวัลเซเว่นบุ๊คอวอร์ด ครั้งที่ 8 ประจำปี 2554, เรื่องสั้น I just want to go out for a walk แปลโดย มาร์แซล บารังส์ จากเรื่อง ผมแค่จะออกไปเดินเล่น (ในหนังสือรวมเรื่องสั้นชุด พ่อผู้ไม่อยากเดินทางไปรัสเซีย) ได้รับการเผยแพร่, ผลงานเรื่องสั้น กรงแห่งความเดียวดาย ได้รับการจัดทำเป็นภาพยนตร์สั้นและละครเวที, นวนิยายเรื่อง โซนาต้าคลับ ตีพิมพ์เผยแพร่เป็นหนังสือครั้งแรก
ปี 2555 หน้าต่าง หนังสือรวมเรื่องสั้นตีพิมพ์เผยแพร่ ในนามปากกา "ภพ เบญญาภา", เรื่องสั้นเรื่อง บ่วงชีวิต จากหนังสือรวมเรื่องสั้นชุด"พ่อผู้ไม่อยากเดินทางไปรัสเซีย" แปลและเผยแพร่เป็นภาษาอังกฤษในชื่อเรื่องว่า "THE NOOSE OF LIFE" โดย มาร์แซล บารังส์
ปี 2556 กล้องเก่า หนังสือรวมเรื่องสั้นคัดสรรวางจำหน่าย
ปี 2557 กล้องเก่า หนังสือร่วมเรื่องสั้น เข้ารอบ Longlist รางวัลซีไรต์ (1 ใน 15 เล่ม)
ปี 2558 สะพานรวมเมฆ หนังสือรวมเรื่องสั้นคัดสรรวางจำหน่ายในเดือนกันยายน
ปี 2559 สองอย่างห้า หนังสือรวมเรื่องสั้นคัดสรรวางจำหน่ายปลายปี
ปี 2560 โรคระบาดและเรื่องสั้นอื่น ๆ หนังสือรวมเรื่องสั้นคัดสรรวางจำหน่ายปลายปี
ปี 2561 ตรอกคนบ้าและเรื่องสั้นอื่น ๆ หนังสือรวมเรื่องสั้นคัดสรรวางจำหน่ายปลายปี
ปี 2562 มันทากินีซิตี้ นวนิยายร่วมสมัย จัดพิมพ์โดยสำนักพิมพ์ศิราภรณ์บุ๊คส์ วางจำหน่ายในเดือนพฤศจิกายน
ปี 2564 มันทากินีซิตี้ นวนิยายเรื่องล่าสุดของเขาได้รับการคัดเลือกให้เข้ารอบ Longlist รางวัลซีไรต์ (1 ใน 19 เล่ม)
รางวัลเกียรติยศ

ปี 2549  รางวัลพานแว่นฟ้า (ชมเชย) จากผลงานเรื่องสั้นเรื่อง มื้อสุดท้าย
ปี 2550  รางวัลมูลนิธิสุภาว์ เทวกุลฯ (ประจำปี 2549) จากผลงานเรื่องสั้นเรื่อง เด็กชายหอมแดง
ปี 2554  เข้ารับพระราชทานรางว้ลหนังสือดีเด่น ประจำปี พ.ศ. 2554 ประเภทหนังสือรวมเรื่องสั้น รางวัลชมเชย จากหนังสือรวมเรื่องสั้นชุด พ่อผู้ไม่อยากเดินทางไปรัสเซีย ในงานสัปดาห์หนังสือแห่งชาติ ครั้งที่ 39
ปี 2556  เข้ารับพระราชทานรางว้ลหนังสือดีเด่น ประจำปี พ.ศ. 2556 ประเภทหนังสือรวมเรื่องสั้น รางวัลชมเชย จากหนังสือรวมเรื่องสั้นชุด  หน้าต่าง ในงานสัปดาห์หนังสือแห่งชาติ ครั้งที่ 41
ปี 2557  รองชนะเลิศอันดับ 1 หนังสือดีเด่นรางวัลเซเว่นบุ๊คอวอร์ด ครั้งที่ 11 ปี 2557 จากหนังสือรวมเรื่องสั้นชุดกล้องเก่า
ปี 2560  รางวัลหนังสือดีเด่น ประจำปี 2560 ประเภทหนังสือรวมเรื่องสั้น รางวัลชมเชย จากหนังสือรวมเรื่องสั้นชุด  สองอย่างห้า ใช้นามปากกา  ดมิตรี สุธีมนต์
ปี 2562  รางวัลหนังสือดีเด่น ประจำปี 2562 ประเภทหนังสือรวมเรื่องสั้น รางวัลชมเชย จากหนังสือรวมเรื่องสั้นชุด  ตรอกคนบ้าและเรื่องสั้นอื่น ๆ
แหล่งข้อมูลอื่น

นามานุกรมนักเขียน-นักแปล เก็บถาวร 2010-11-05 ที่ เวย์แบ็กแมชชีน
รายนามนักเขียนเรื่องสั้น
สำนักงานปลัดกระทรวงมหาดไทย

| --- | --- |
Office of Permanent secretary, Ministry of Interior
ตราสำนักงาน
ภาพรวมสำนักงาน
ก่อตั้ง: 1 เมษายน พ.ศ. 2435; 132 ปีก่อน (2435-04-01)
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 93 ถนนอัษฎางค์ แขวงวัดราชบพิธ เขตพระนคร กรุงเทพมหานคร 10200
บุคลากร: 3,168 คน (พ.ศ. 2567)
งบประมาณต่อปี: 6,277,133,800 บาท (พ.ศ. 2568)
ฝ่ายบริหารสำนักงาน: อรรษิษฐ์ สัมพันธรัตน์, ปลัดกระทรวง ชำนาญวิทย์ เตรัตน์, รองปลัดกระทรวง สันติธร ยิ้มละมัย, รองปลัดกระทรวง ขจร ศรีชวโนทัย, รองปลัดกระทรวง เชษฐา โมสิกรัตน์, รองปลัดกระทรวง
ต้นสังกัดสำนักงาน: กระทรวงมหาดไทย
เว็บไซต์: เว็บไซต์อย่างเป็นทางการ
สำนักงานปลัดกระทรวงมหาดไทย เป็นหน่วยงานระดับกรม สังกัดกระทรวงมหาดไทย ดำเนินงานเกี่ยวกับราชการประจำทั่วไปของกระทรวง ที่ไม่เป็นหน้าที่ของกรมใดกรมหนึ่ง กำกับ เร่งรัด การปฏิบัติราชการของส่วนราชการในกระทรวงให้เป็นไปตามนโยบาย แนวทาง และแผนการปฏิบัติราชการของกระทรวง จัดทำแผนแม่บท งานการข่าว งานประชาสัมพันธ์ การพัฒนาระบบงานและบุคลากร การติดตามและประเมินผลการปฏิบัติงานของหน่วยงงานในสังกัดกระทรวง งานงบประมาณ การตรวจราชการและเรื่องราวร้องทุกข์ งานดำเนินการตามกฎหมายว่าด้วยวิชาชีพวิศวกรรมและสถาปัตยกรรม และกฎหมายอื่นที่เกี่ยวข้อง การทำนิติกรรม สัญญา งานคดี งานการต่างประเทศและกิจการผู้อพยพ งานการสื่อสาร และงานประสานราชการ
ประวัติ

สำนักงานปลัดกระทรวงมหาดไทย เริ่มมีการก่อตั้งขึ้นพร้อมกันกับการก่อตั้งกระทรวงมหาดไทย เมื่อวันที่ 1 เมษายน พ.ศ. 2435 ต่อมาในปี พ.ศ. 2476 มีพระราชบัญญัติจัดตั้งกระทรวง ทบวง กรม พ.ศ. 2476 โดยแบ่งส่วนราชการกระทรวงมหาดไทยออกเป็น 10 ส่วนราชการ ส่วนของสำนักงานปลัดกระทรวงฯ ใช้ชื่อว่า "กรมปลัด" ต่อมามีการปรับปรุงกระทรวง ทบวง กรม จึงเปลี่ยนชื่อเป็น "สำนักงานปลัดกระทรวง"
ประวัติ > รายชื่อปลัดกระทรวงมหาดไทย

บทความหลัก: รายชื่อปลัดกระทรวงมหาดไทยของไทย
อำนาจและหน้าที่

กำหนดยุทธศาสตร์ด้านความมั่นคง เพื่อรักษาความสงบสุขในสังคมและความมั่นคงของประเทศ
เสนอแนะ กำหนดนโยบายด้านความมั่นคงเพื่อรักษาความสงบสุขในสังคม และความมั่นคงของประเทศ
จัดทำและบูรณาการแผนมหาดไทย (แปลงนโยบาย)
เสนอแนะนโยบายในการจัดตั้งและจัดสรรงบประมาณประจำปี
ติดตามประเมินผลการปฏิบัติงานของหน่วยงานในสังกัดกระทรวง
พัฒนาบุคลากรของ มท.
นโยบายและมาตรฐานการบริหารงานบุคคลส่วนท้องถิ่น
ตรวจราชการกระทรวงและเรื่องราวร้องทุกข์
อำนวยการและประสานงานในภารกิจเกี่ยวกับความมั่นคงภายใน
ดำเนินการเกี่ยวกับการสื่อสารของกระทรวง รวมทั้งสนับสนุนและให้บริการด้านการสื่อสารแก่ส่วนราชการต่าง ๆ
ดำเนินการเกี่ยวกับกฎหมายในความรับผิดชอบของกระทรวง และกฎหมายอื่นที่เกี่ยวข้อง รวมทั้งงานนิติกรรมและสัญญา งานเกี่ยวกับความรับผิดทางแพ่งของเจ้าหน้าที่ส่วนราชการ และงานคดีที่อยู่ในอำนาจหน้าที่ของกระทรวง
กำกับ เร่งรัด และประสานการจัดทำแผนพัฒนาจังหวัด
ดำเนินการเกี่ยวกับการประชาสัมพันธ์และเผยแพร่กิจกรรมตลอดจนผลงานของกระทรวง
ดำเนินการเกี่ยวกับการกำหนดแนวทางและระเบียบในการจัดระบบการสำรวจ การจัดเก็บ การประมวล และการใช้ประโยชน์ข้อมูลของหน่วยงานในสังกัดของกระทรวง และเป็นศูนย์ข้อมูลเพื่อการบริหารของกระทรวง
ดำเนินการเกี่ยวกับการพัฒนาระบบ รูปแบบ และยุทธศาสตร์ในการบริหาร การปกครอง และการพัฒนา ตลอดจนพัฒนาบุคลากรระดับสูงของกระทรวง
ดำเนินการและประสานการบริหารราชการในส่วนภูมิภาค
งานราชการประจำทั่วไปของกระทรวง และงานที่ไม่ได้กำหนดเป็นอำนาจหน้าที่ของกรมใดกรมหนึ่งในสังกัดกระทรวง
ปฏิบัติการอื่นใดตามที่กฎหมายกำหนดให้เป็นหน้าที่ของสำนักงานปลัดกระทรวง หรือตามที่กระทรวงหรือคณะรัฐมนตรีมอบหมาย
หน่วยงานภายใน

ในอดีตมีการแบ่งส่วนราชการภายในสำนักงานปลัดกระทรวงฯ แบ่งออกเป็น 3 กอง คือ กองกลาง กองคลัง และกองที่ปรึกษา ต่อมาปี พ.ศ. 2515 ได้มีประกาศคณะปฏิวัติให้โอนกิจการกองแผนงานและหน่วยงานที่ปรึกษากระทรวงมหาดไทย มาเป็นส่วนหนึ่งในสำนักงานปลัดกระทรวงฯ โดยจัดตั้งเป็นหน่วยงานใหม่ ชื่อว่า สำนักนโยบายและแผนมหาดไทย
หน่วยงานภายใน > ราชการส่วนกลาง

กองกลาง
กองการเจ้าหน้าที่
กองการต่างประเทศ
กองคลัง
กองสารนิเทศ
ศูนย์เทคโนโลยีสารสนเทศและการสื่อสาร
ศูนย์ปฏิบัติการข่าว กระทรวงมหาดไทย
สถาบันดำรงราชานุภาพ
สำนักกฎหมาย
สำนักงานคณะกรรมการมาตรฐานการบริหารงานบุคคลส่วนท้องถิ่น
สำนักตรวจราชการและเรื่องราวร้องทุกข์
สำนักนโยบายและแผน
สำนักพัฒนาและส่งเสริมการบริหารราชการจังหวัด
หน่วยงานภายใน > หน่วยงานรับผิดชอบขึ้นตรงปลัดกระทรวง

กลุ่มตรวจสอบภายใน
กลุ่มพัฒนาระบบบริหาร
ศูนย์ปฏิบัติการต่อต้านการทุจริต
หน่วยงานภายใน > หน่วยงานภายในที่จัดตั้งขึ้นและให้รายงานตรงต่อปลัดกระทรวง

กลุ่มยุทธศาสตร์การเปลี่ยนแปลง กระทรวงมหาดไทย
สำนักบริหารยุทธศาสตร์กลุ่มจังหวัด
หน่วยงานภายใน > ราชการส่วนภูมิภาค

สำนักงานจังหวัด มีหัวหน้าสำนักงานจังหวัด (ข้าราชการพลเรือนสามัญ ประเภทอำนวยการ ระดับสูง) เป็นหัวหน้าหน่วยงาน มีสำนักงานตั้งอยู่ภายในศาลากลางจังหวัด
กลุ่มงานอำนวยการ
กลุ่มงานยุทธศาสตร์และข้อมูลเพื่อการพัฒนาจังหวัด
กลุ่มงานศูนย์ดำรงธรรมจังหวัด
กลุ่มงานบริหารทรัพยากรบุคคล
หน่วยงานภายใน > ราชการส่วนกลางที่ตั้งอยู่ในภูมิภาค

ศูนย์เทคโนโลยีสารสนเทศและการสื่อสาร เขต 1 - 12
สำนักบริหารยุทธศาสตร์กลุ่มจังหวัด ตั้งอยู่ใน 18 จังหวัด
แหล่งข้อมูลอื่น

กระทรวงมหาดไทย
ผู้บริหารกระทรวง เก็บถาวร 2011-02-24 ที่ เวย์แบ็กแมชชีน
| ด ค กหน่วยงานในกระทรวงมหาดไทยของไทย |
| --- | --- |
กรม:  สำนักงานรัฐมนตรี  สำนักงานปลัดกระทรวง  กรมการปกครอง  กรมส่งเสริมการปกครองท้องถิ่น  กรมที่ดิน  กรมการพัฒนาชุมชน  กรมโยธาธิการและผังเมือง  กรมป้องกันและบรรเทาสาธารณภัย 
รัฐวิสาหกิจ:  การไฟฟ้านครหลวง  การไฟฟ้าส่วนภูมิภาค  การประปานครหลวง  การประปาส่วนภูมิภาค  องค์การตลาด  องค์การจัดการน้ำเสีย 
ในอดีต:  กรมราชทัณฑ์  กรมตำรวจ  กรมการเร่งรัดพัฒนาชนบท 
อื่น ๆ:  วิทยาลัยมหาดไทย  วิทยาลัยการปกครอง  กองอาสารักษาดินแดน  ศูนย์ดำรงธรรม  สถาบันพัฒนาบุคลากรท้องถิ่น  สถานีโทรทัศน์ผ่านดาวเทียมมหาดไทย 
หมวดหมู่
ผีนางร้ายจับคู่สาวซื่อ รื้อคดีใหญ่

Japanese light novel series
| --- | --- |
ผีนางร้ายจับคู่สาวซื่อ รื้อคดีใหญ่
エリスの聖杯 (Erisu no Seihai)
ชื่อภาษาอังกฤษ: The Holy Grail of Eris
แนว: จินตนิมิต ระทึกขวัญ
นวนิยายชุด
เขียนโดย: Kujira Tokiwa
สำนักพิมพ์: โชเซ็ตสึกะ นิ นาโร
วางจำหน่ายตั้งแต่: 16 ตุลาคม พ.ศ. 2560 – ปัจจุบัน
ไลต์โนเวล
เขียนโดย: Kujira Tokiwa
วาดภาพโดย: Yuunagi
สำนักพิมพ์: เอสบีครีเอทีฟ (พ.ศ. 2562–2565) Drecom Media (พ.ศ. 2567)
ในเครือ: GA Novel (14 พฤศจิกายน พ.ศ. 2562 – 12 มีนาคม พ.ศ. 2565) DRE Novels (7 พฤศจิกายน พ.ศ. 2567)
กลุ่มเป้าหมาย: ชาย
วางจำหน่ายตั้งแต่: 14 พฤศจิกายน พ.ศ. 2562 – 7 พฤศจิกายน พ.ศ. 2567
จำนวนเล่ม: 4 (ฉบับดั้งเดิม)  5 (ฉบับใหม่)
มังงะ
เขียนโดย: Kujira Tokiwa
วาดภาพโดย: Hinase Momoyama
สำนักพิมพ์: สแควร์เอนิกซ์
สำนักพิมพ์ภาคภาษาไทย: สยามอินเตอร์คอมิกส์
ในเครือ: Gangan Comics UP!
นิตยสาร: Manga Up!
กลุ่มเป้าหมาย: โชโจะ
วางจำหน่ายตั้งแต่: 3 พฤศจิกายน พ.ศ. 2562 – ปัจจุบัน
จำนวนเล่ม:  11    10
มังงะ
Eris no Seihai S
เขียนโดย: Kujira Tokiwa
วาดภาพโดย: S.Kosugi
สำนักพิมพ์: Drecom Media
นิตยสาร: DRE Comics
กลุ่มเป้าหมาย: โชโจะ
วางจำหน่ายตั้งแต่: 1 พฤศจิกายน พ.ศ. 2567 – ปัจจุบัน
อนิเมะ
ผีนางร้ายจับคู่สาวซื่อ รื้อคดีใหญ่ (エリスの聖杯, Erisu no Seihai) เป็นซีรีส์ไลต์โนเวลญี่ปุ่น เขียนโดย Kujira Tokiwa และวาดภาพประกอบโดย Yuunagi โดยเริ่มตีพิมพ์บนเว็บไซต์ โชเซ็ตสึกะ นิ นาโร ตั้งแต่เดือนตุลาคม พ.ศ. 2560 ต่อมาถูกซื้อไปตีพิมพ์โดยเอสบีครีเอทีฟ ที่ตีพิมพ์หนังสือสี่เล่มตั้งแต่เดือนพฤศจิกายน พ.ศ. 2562 ถึงเดือนมีนาคม พ.ศ. 2565 ภายใต้สำนักพิมพ์ GA Novel มังงะที่ดัดแปลงที่วาดภาพประกอบโดย Hinase Momoyama ได้รับการตีพิมพ์ออนไลน์บนเว็บไซต์ Manga Up! ของ สแควร์เอนิกซ์ ตั้งแต่เดือนพฤศจิกายน พ.ศ. 2562 และรวบรวมเป็นเล่มทังโกบงทั้งหมด 11 เล่ม ซีรีส์ไลต์โนเวลฉบับใหม่จากผู้เขียนและนักวาดคนเดียวกันได้รับการตีพิมพ์เป็นเล่มจำนวน 5 เล่มโดย Drecom Media ในเดือนพฤศจิกายน พ.ศ. 2567 ภายใต้สำนักพิมพ์ DRE Novels มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ โดยมีการประกาศสร้างเป็นอนิเมะโทรทัศน์แล้ว
เรื่องย่อ

ทศวรรษที่แล้ว สการ์เลต คาสเทียล ถูกประหารชีวิตเนื่องจากถูกกล่าวหาว่าพยายามวางยาพิษคนรักของเจ้าชาย ในปัจจุบัน คอนสแตนซ์เข้าไปมีส่วนในการช่วยให้วิญญาณของสการ์เล็ตต์ไขปริศนาเหตุการณ์ต่าง ๆ ที่นำไปสู่การตายของเธอ และนำพาทั้งคู่เข้าสู่แผนการสมคบคิดที่เกี่ยวข้องกับประเทศชาติ
สื่อ > ไลต์โนเวล

เขียนโดย Kujira Tokiwa ผีนางร้ายจับคู่สาวซื่อ รื้อคดีใหญ่ เริ่มเผยแพร่ออนไลน์บนเว็บไซต์โชเซ็ตสึกะ นิ นาโร เมื่อวันที่ 16 ตุลาคม พ.ศ. 2560 ต่อมาถูกซื้อไปตีพิมพ์โดยเอสบีครีเอทีฟ ซึ่งได้ตีพิมพ์หนังสือจำนวน 4 เล่มพร้อมภาพประกอบโดย Yuunagi ภายใต้สำนักพิมพ์ GA Novel ตั้งแต่วันที่ 14 พฤศจิกายน พ.ศ. 2562 ถึง 12 มีนาคม พ.ศ. 2565
ไลต์โนเวลฉบับใหม่ที่ได้รับการตีพิมพ์ภายใต้สำนักพิมพ์ไลต์โนเวล DRE Novels ของ Drecom Media โดยวางจำหน่ายแล้วจำนวนห้าเล่มในวันที่ 7 พฤศจิกายน พ.ศ. 2567
สื่อ > ไลต์โนเวล > ฉบับดั้งเดิม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  14 พฤศจิกายน พ.ศ. 2562 | 978-4-8156-0381-6 | — | — |
| 2 |  14 พฤษภาคม พ.ศ. 2563 | 978-4-8156-0561-2 | — | — |
| 3 |  14 ตุลาคม พ.ศ. 2563 | 978-4-8156-0769-2 | — | — |
| 4 |  12 มีนาคม พ.ศ. 2565 | 978-4-8156-1060-9 | — | — |
สื่อ > ไลต์โนเวล > ฉบับใหม่

| # | วันที่ออกจำหน่าย | ISBN |
| --- | --- | --- |
| 1 |  7 พฤศจิกายน พ.ศ. 2567 | 978-4-434-34447-3 |
| 2 |  7 พฤศจิกายน พ.ศ. 2567 | 978-4-434-34448-0 |
| 3 |  7 พฤศจิกายน พ.ศ. 2567 | 978-4-434-34449-7 |
| 4 |  7 พฤศจิกายน พ.ศ. 2567 | 978-4-434-34450-3 |
| 5 |  7 พฤศจิกายน พ.ศ. 2567 | 978-4-434-34451-0 |
สื่อ > มังงะ

มังงะที่วาดภาพประกอบโดย Hinase Momoyama เริ่มลงพิมพ์บนเว็บไซต์และแอปมังงะ Manga Up! ของ สแควร์เอนิกซ์ เมื่อวันที่ 3 พฤศจิกายน พ.ศ. 2562 ได้มีการรวบรวมไว้เป็นเล่มทังโกบง ถึงเล่มที่ 11 ณ เดือนพฤศจิกายน พ.ศ. 2567
มังงะภาคต่อที่วาดภาพประกอบโดย S.Kosugi ชื่อว่า Eris no Seihai S ได้เผยแพร่ตอน "ที่ 0" บนเว็บไซต์ DRE Comics ของ Drecom Media เมื่อวันที่ 18 ตุลาคม พ.ศ. 2567 ต่อมาได้รับการตีพิมพ์ในวันที่ 1 พฤศจิกายน พ.ศ. 2567
| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  12 พฤศจิกายน พ.ศ. 2562 | 978-4-7575-6370-4 | — | 978-616-575-817-8 |
| 2 |  12 พฤษภาคม พ.ศ. 2563 | 978-4-7575-6643-9 | — | 978-616-575-818-5 |
| 3 |  7 กันยายน พ.ศ. 2563 | 978-4-7575-6824-2 | — | 978-616-575-819-2 |
| 4 |  5 มีนาคม พ.ศ. 2564 | 978-4-7575-7130-3 | — | 978-616-575-820-8 |
| 5 |  7 กันยายน พ.ศ. 2564 | 978-4-7575-7444-1 | — | 978-616-575-821-5 |
| 6 |  7 มีนาคม พ.ศ. 2565 | 978-4-7575-7773-2 | — | 978-616-589-652-8 |
| 7 |  7 กันยายน พ.ศ. 2565 | 978-4-7575-8119-7 | — | 978-616-597-010-5 |
| 8 |  7 มีนาคม พ.ศ. 2566 | 978-4-7575-8450-1 | — | 978-616-597-583-4 |
| 9 |  7 กันยายน พ.ศ. 2566 | 978-4-7575-8772-4 | — | 978-616-605-541-2 |
| 10 |  7 มีนาคม พ.ศ. 2567 | 978-4-7575-9085-4 | — | 978-616-613-122-2 |
| 11 |  7 พฤศจิกายน พ.ศ. 2567 | 978-4-7575-9505-7 | — | — |
สื่อ > อนิเมะ

มีการประกาศสร้างเป็นอนิเมะเมื่อวันที่ 20 ตุลาคม พ.ศ. 2567
ดูเพิ่ม

The Insipid Prince's Furtive Grab for The Throne, another light novel series illustrated by Yuunagi
ไซเกียว อมเมียวจิ โนะ อิเซไก เท็นเซกิ, the bunkobon version of the novel series is also illustrated by Yuunagi
แหล่งข้อมูลอื่น

เว็บโนเวล ที่ โชเซ็ตสึกะ นิ นาโร (ในภาษาญี่ปุ่น)
เว็บไซต์ทางการไลต์โนเวล (ในภาษาญี่ปุ่น)
เว็บไซต์ทางการ (ในภาษาญี่ปุ่น)
เว็บไซต์ทางการมังงะภาคต่อ (ในภาษาญี่ปุ่น)
ผีนางร้ายจับคู่สาวซื่อ รื้อคดีใหญ่ (นิยาย) ที่เครือข่ายข่าวอนิเมะ
หอไตร

หอไตรภายในวัดพระสิงห์วรมหาวิหาร
หอไตร หมายถึงอาคารหรือสิ่งปลูกสร้างที่มีลักษณะเป็นหอสูงสำหรับเก็บคัมภีร์พระไตรปิฎกหรือหนังสือธรรมทางพุทธศาสนา เรียกว่า หอพระไตร ก็มี หอพระธรรม ก็มี หากเป็นหอไตรที่สร้างในเขตพระราชฐานจะเรียกว่า หอพระมณเฑียรธรรม
หอไตรใช้เป็นที่เก็บคัมภีร์ใบลานที่จารึกคำสอนทางพระพุทธศาสนาที่เรียกว่าพระไตรปิฎก หรือจารึกความรู้เรื่องอื่น ๆ เช่น เรื่องตำรายาโบราณ วรรณคดีโบราณ เป็นต้น ซึ่งถือว่าเป็นของสูง เป็นของศักดิ์สิทธิ์ และหาได้ยาก และนิยมสร้างไว้กลางสระน้ำในวัด ทั้งนี้เพื่อป้องกันมิให้มดปลวกและแมลงสาบขึ้นไปกัดแทะทำลายคัมภีร์เหล่านั้น ส่วนใหญ่นิยมสร้างเพื่อมุ่งบุญกุศลเป็นสำคัญ ด้วยถือคติว่าสร้างไว้เก็บรักษาพระธรรมคำสอนของพระพุทธเจ้าซึ่งเป็นสิ่งศักดิ์สิทธิ์สำคัญ จึงนิยมสร้างอย่างวิจิตรงดงาม มีรูปทรงพิเศษแปลกตาด้วยฝีมือที่สุดยอดในยุคสมัยนั้น ๆ
ประวัติ > มูลเหตุและหลักฐานการสร้างที่เก็บพระไตรปิฎก

มูลเหตุการสร้างหอไตรมาจากการสังคายนาเพื่อรวบรวมพระธรรมวินัย โดยในครั้งแรก ๆ ยังไม่มีการเขียนเป็นตัวหนังสือเช่นในครั้งแรกสุดซึ่งทำกันครั้งแรกหลังพระพุทธเจ้าเสด็จปรินิพพานได้ 7 วัน เมื่อมีการสังคายนาเป็นครั้งที่ 2 ที่กรุงเวสาลี แคว้นมคธ ก็ยังไม่ปรากฏจดลงเป็นลายลักษณ์อักษร สำหรับการสังคายครั้งที่ 3 มีการจารึกพระธรรมภาษามคธลงบนศิลา การจารึกบนศิลาก็เพื่อให้คนอ่านจึงไม่จำเป็นต้องสร้างที่เก็บพระธรรม จนล่วงมา พ.ศ. 433 ซึ่งถือเป็นการสังคายครั้งที่ 2 ในลังกา มีการเขียนพุทธวจนะลงในใบลาน แต่ก็ยังไม่พบการเก็บรักษาพระไตรปิฏกให้คงทนถาวร
การสร้างที่เก็บพระไตรปิฎกปรากฏครั้งแรกในอินเดียในการสังคายนาครั้งต่อมาซึ่งเป็นการสังคายนาในนิกายมหายาน พระเจ้ากนิษกะประสงค์ให้จารึกพระธรรมลงในแผ่นทองแดงแล้วบรรจุในหีบอย่างดี นำไปเก็บรักษาไว้ในปราสาท ได้สร้างที่เก็บคัมภีร์ไว้โดยเฉพาะ จึงอาจกล่าวได้ว่ามีการสร้างหอไตรขึ้นอย่างน้อยในสมัยพระเจ้ากนิษกะ แต่จะเรียกชื่ออย่างไรก็ไม่อาจทราบ อาจเป็นสถูปหรือเจดีย์ ในโบราณสถานของเขมรที่สร้างขึ้นเพื่อพระพุทธศาสนา มีการสร้างอาคารที่เรียกว่า หอสมุดหรือบรรณาถาร (Bibliothegue) เช่น ที่พิมาย ในพม่าในสมัยพระเจ้าอโนรธามังช่อ (พ.ศ. 1557–1620) มีการสร้างหอไตรที่เรียกว่า Pitakataik
ประวัติ > สยาม

ในประเทศไทยในสมัยสุโขทัย สถานที่ที่เหมาะสมในการเก็บพระไตรปิฎกคือพระราชมณเฑียรในพระราชวัง ส่วนที่วัดต่าง ๆ คงมีการสร้างอาคารเก็บไว้ทุกวัด แต่อาจสร้างด้วยวัสดุไม่คงทนจึงสูญหายไม่หลงเหลือถึงปัจจุบัน ในสมัยอยุธยามีธรรมเนียมการสร้างที่เก็บพระไตรปิฎกในพระราชวังเช่นเดียวกัน เรียกว่า หอพระมณเฑียรธรรม
การสร้างหอไตรปรากฏหลักฐานในสมัยสมเด็จพระเอกาทศรถเมื่อครั้งสร้างวัดวรเชษฐาราม ตามพงศาวดารระบุว่า
สร้างพระวรเชษฐารามรามมหาวิหารอันรจนาพระพุทธิปฏิมามหาเจดีย์ บรรจุพระสารีริกธาตุสำเร็จ กุฎีสถานปราการสมด้วยอรัญวาสี แล้วก็สร้างพระไตรปิฎกธรรมจบบริบูรณ์ทั้งพระบาลีอรรถกถาฏีกาคันถีวีวรณ์ทั้งปวง จึงแต่งหอพระสัทธรรมเสร็จ ก็นิมนต์พระสงฆ์อรัญวาสีผู้ทรงศีลาทิคุณอันวิเศษมาอยู่ครองพระวรเชษฐารามนั้นแล้ว ก็แต่งขุนหมื่นข้าหลวงไว้สำหรับอารามนั้น แล้วจำหน่ายพระราชทรัพย์ไว้ให้แต่งจตุปัจจัยไทยทาน ถวายแก่พระสงฆ์เป็นนิจกาล แล้วให้แต่งฉทานศาลา แล้วประสาทพระราชทรัพย์ให้แต่งโภชนาหารจังหันถวายแก่ภิกษุสงฆ์ เป็นนิตยภัตรรับมิได้ขาด
ในสมัยรัตนโกสินทร์ยังคงสืบทอดการสร้างหอพระมณเฑียรธรรม การสร้างหอไตรก็สืบต่อจากโบราณ
ประวัติ > ล้านนา

ปรากฏร่องรอยการสร้างสถานที่เก็บคัมภีร์มาตั้งแต่พุทธศตวรรษที่ 17 สมัยหริภุญไชย เมื่อเข้าสู่สมัยราชวงศ์มังรายปกครองล้านนาจึงปรากฏหลักฐานการสร้างหอไตรครั้งแรกในสมัยพระเจ้าติโลกราช (พ.ศ. 1984–2030) คือ หอไตรวัดสวนดอก พ.ศ. 2011 และหอไตรวัดเจ็ดยอด พ.ศ. 2020
ลักษณะ

หอไตรมีทั้งที่สร้างขึ้นเพื่อเป็นที่ตั้งหรือที่เก็บพระไตรปิฎกสําหรับเคารพบูชาและหอไตรที่สร้างขึ้นเพื่อประโยชน์ใช้สอยเช่นเป็นที่สำหรับพระสงฆ์ได้นั่งอ่านหรือคัดลอกพระธรรมคำสอนเพิ่มขึ้นด้วย
หอไตรมักสร้างในเขตสังฆาวาสเป็นส่วนใหญ่ โดยเฉพาะหอไตรประเภทที่สร้างขึ้นเพื่อนั่งศึกษาและคัดลอกพระไตรปิฎก แต่บางวัดก็สร้างในเขตพุทธาวาส  ซึ่งอาจเป็นเพราะมีความมุ่งหมายเชิงสัญลักษณ์มากกว่าประโยชน์ใช้สอย โดยเฉพาะวัดในแถบล้านนา หรือสร้างในรอยต่อระหว่างเขตพุทธาวาสกับสังฆาวาส เช่น วัดพระสิงห์ วัดพระธาตุหริภุญชัย และวัดเชียงมั่น เป็นต้น
ส่วนตำแหน่งผังของหอไตรไม่มีกฎเกณฑ์ตายตัว อาจวางไว้หน้าวัด ข้างเจดีย์ ข้างศาลาการเปรียญ ฯลฯ จำนวนการสร้างหอไตรอาจขึ้นอยู่กับจำนวนพระราชาคณะของวัดนั้นด้วย เช่นหากมีพระราชาคณะ 2 รูป ก็สร้างหอไตร 2 หอ เช่น วัดอรุณราชวรารามราชวรมหาวิหาร วัดชัยชนะสงคราม
หอไตรมีการสร้างในหลายรูปแบบด้วยวัสดุต่าง ๆ ทั้งเครื่องไม้ เครื่องก่อ และแบบผสม หากเป็นหอไตรเครื่องไม้ มักจะสร้างไว้กลางสระน้ำเพื่อป้องกันแมลงต่าง ๆ เช่นมด ปลวง ขึ้นไปกัดกินพระธรรมซึ่งเป็นกระดาษหรือใบลานใบข่อย สะพานที่พาดจากฝั่งก็ทำแบบชักเก็บได้ ส่วนหอไตรชนิดเครื่องก่อสามารถสร้างบนบกได้ หอไตรแบบผสมเครื่องไม้เครื่องก่อจะทำเป็น 2 ชั้น ชั้นล่างเป็นเครื่องก่อ ชั้นบนเป็นเครื่องไม้ การป้องกันแมลงทําได้ง่ายเช่นกันจึงสร้างไว้บนบก
ระเบียงภาพ

หอไตรในวังสวนผักกาด กรุงเทพมหานคร
หอไตรวัดอัปสรสวรรค์วรวิหาร กรุงเทพมหานคร
หอไตรวัดมหาธาตุ (อำเภอเมืองยโสธร)
หอไตรวัดใหญ่สุวรรณารามวรวิหาร จังหวัดเพชรบุรี
หอไตรวัดทุ่งศรีเมือง จังหวัดอุบลราชธานี
หอไตรวัดพระธาตุหริภุญชัยวรมหาวิหาร จังหวัดลำพูน
หอไตรวัดประตูป่า จังหวัดลำพูน
หอไตรวัดราชบูรณะ จังหวัดพิษณุโลก
หอไตรวัดบางปะกอก กรุงเทพมหานคร
หอไตร วัดสระเกศราชวรมหาวิหาร กรุงเทพมหานคร
หอไตร วัดช่างฆ้อง จังหวัดเชียงใหม่
Pitakataik ในพุกาม
สำนักงานคณะกรรมการการอาชีวศึกษา (ประเทศไทย)

| --- | --- |
Office of the Vocational Education Commission
ตราสัญลักษณ์
ภาพรวมสำนักงาน
ก่อตั้ง: 19 สิงหาคม พ.ศ. 2484; 83 ปีก่อน (2484-08-19)
สำนักงานก่อนหน้า: กองอาชีวศึกษา กรมอาชีวศึกษา
ประเภท: ส่วนราชการ
เขตอำนาจ: ทั่วราชอาณาจักร
สำนักงานใหญ่: เลขที่ 319 วังจันทรเกษม ถนนราชดำเนินนอก แขวงดุสิต เขตดุสิต กรุงเทพมหานคร 10300
บุคลากร: 52,343 คน (พ.ศ. 2565)
งบประมาณต่อปี: 26,083,703,900 บาท (พ.ศ. 2568)
ฝ่ายบริหารสำนักงาน: ยศพล เวณุโกเศศ, เลขาธิการ วิทวัต ปัญจมะวัต, รองเลขาธิการ สง่า แต่เชื้อสาย, รองเลขาธิการ ณรงค์ชัย เจริญรุจิทรัพย์, รองเลขาธิการ
ต้นสังกัดสำนักงาน: กระทรวงศึกษาธิการ
เว็บไซต์: เว็บไซต์อย่างเป็นทางการ
สำนักงานคณะกรรมการการอาชีวศึกษา (สอศ.) หรือ "กรมอาชีวศึกษา" (เดิม) เป็นหนึ่งในสี่หน่วยงานหลักของกระทรวงศึกษาธิการ ซึ่งมีหน้าที่รับผิดชอบกำกับดูแลงานการศึกษาในด้านการอาชีวศึกษา เป็นสำนักงานเลขานุการของคณะกรรมการการอาชีวศึกษา
ประวัติการอาชีวศึกษาในประเทศไทย

การอาชีวศึกษาในประเทศไทย เกิดขึ้นอย่างเป็นทางการในปี 2441 โดยถูกบรรจุไว้ใน โครงการศึกษา พ.ศ. 2441 โดยถือว่าเป็น โดยจัดการศึกษา 2 ประเภทคือ โรงเรียนสามัญศึกษา สอน วิชาสามัญทั่วไป และ โรงเรียนวิสามัญศึกษา สอนวิชาการเพื่อออกไปประกอบอาชีพ
และในปี 2453 ได้มีการตั้งโรงเรียนอาชีวศึกษาแห่งแรก คือ โรงเรียนพาณิชยการที่ วัดมหาพฤฒาราม และ วัดราชบูรณะ ปี  2456 จัดตั้งโรงเรียนเพาะช่าง เพื่อเป็นสถานศึกษาในการฝึกหัดศิลปะการช่าง และปี 2460 จัดตั้งโรงเรียนฝึกหัดครูประถมกสิกรรม เพื่อฝึกหัดบุคลากรในงานด้านเกษตร
ต่อมา เมื่อมีการประกาศใช้ แผนการศึกษาแห่งชาติ พ.ศ. 2475  เพื่อสอดคล้องเจตนารมณ์ในการที่จะให้การศึกษาแก่ราษฎร จึงกำหนดว่า วิสามัญศึกษา ได้แก่ การศึกษาวิชาชีพซึ่งจัดให้เหมาะสมกับภูมิประเทศ เช่น กสิกรรม หัตถกรรม และพาณิชยการ เพื่อเป็นพื้นฐานความรู้สำหรับประกอบการเกษตรกรรมและ อุตสาหกรรม ต่าง ๆ และในแผนการศึกษาแห่งชาติ พ.ศ. 2479 ได้ ปรากฏคำว่า "อาชีวศึกษา" เป็นครั้งแรกในระบบการศึกษาของประเทศไทย โดยแบ่งออกเป็น 3 ชั้น คือ อาชีวศึกษา ชั้นต้น กลาง และสูง รับนักเรียนจากโรงเรียนสามัญศึกษาของทุกระดับประโยค
ในปี พ.ศ. 2481 พระราชกฤษฎีกาจัดวางระเบียบราชการในสังกัดกระทรวงธรรมการ (กระทรวงศึกษาธิการ ในปัจจุบัน) ให้จัดตั้งกรมใหม่ขึ้น 2 กรม คือ กรมสามัญศึกษา มีหน้าที่จัดการศึกษาสายสามัญ และ กรมวิชาการ มีหน้าที่จัดการศึกษาสายอาชีพ
ปี พ.ศ. 2484 ได้มีพระราชบัญญัติปรับปรุงกระทรวง ทบวง กรม พ.ศ. 2484 ซึ่งตราขึ้นเมื่อวันที่ 18 สิงหาคม พ.ศ. 2484 และมีผลบังคับใช้ตั้งแต่วันประกาศในราชกิจจานุเบกษา คือ วันที่ 19 สิงหาคม พ.ศ. 2484 กระทรวงธรรมการได้เปลี่ยนชื่อเป็น กระทรวงศึกษาธิการ และเปลี่ยนชื่อจาก กรมวิชาการ เป็น กรมอาชีวศึกษาขึ้นตามพระราชบัญญัติ เมื่อวันที่ 19 สิงหาคม พ.ศ. 2484
ในวันที่ 12 กุมภาพันธ์ พ.ศ. 2559 ราชกิจจานุเบกษา ได้ทำการเผยแพร่คำสั่งหัวหน้า คณะรักษาความสงบแห่งชาติ ที่ 8/2559 ซึ่งมีสาระสำคัญคือให้โอนอำนาจหน้าที่ของ สำนักงานคณะกรรมการส่งเสริมการศึกษาเอกชน หรือ สช. ในส่วนที่ดูแลการอาชีวศึกษาให้มาสังกัด สำนักงานคณะกรรมการการอาชีวศึกษา มีผลทำให้การอาชีวศึกษาของรัฐและเอกชนถูกควบรวมเข้าด้วยกันโดยมีผลตั้งแต่วันที่ 13 กุมภาพันธ์ พ.ศ. 2559